हेमल इंगळे

हेमल इंगळे (जन्म २ मार्च १९९६) ज्यांना हेमल देव  म्हणूनही ओळखले जाते ती एक भारतीय अभिनेत्री आणि मॉडेल आहे जी प्रामुख्याने मराठी चित्रपटांमध्ये काम करते. तिने २०१८ मध्ये तेलुगू चित्रपट हुशारू द्वारे पदार्पण केले आणि अशी ही आशिकी (२०१९), रूप नगर के चित्ते (२०२२), उनाद (२०२३) आणि नवरा माझा नवसाचा २ (२०२४) या सारख्या मराठी चित्रपटांमध्ये मुख्य भूमिका साकारली.

 जीवन व कारकीर्द 
हेमल इंगळे यांचा जन्म २ मार्च १९९६ रोजी कोल्हापूर येथे एका मराठी कुटुंबात झाला. तिचे वडील एलआयसी सल्लागार आहेत आणि आई गृहिणी आहेत. तिने फर्ग्युसन कॉलेज आणि शिवाजी विद्यापीठातून शिक्षण घेतले आहे. ती हेमल देव हे नाव देखील वापरते, देव हे तिच्या वडिलांच्या पहिल्या नावावरून घेतले आहे.

हेमल इंगळेने २०१८ मध्ये क्वांटिटेटिव्ह इकॉनॉमिक्समध्ये पदवी घेत असताना तेलुगू चित्रपट हुशारू मधून पदार्पण केले. इंगळेने २०१५ मध्ये मिस युनिव्हर्सिटी इंडिया, २०१६ मध्ये मिस अर्थ इंडिया फायर आणि २०१६-१७ मध्ये मिस इंडिया एक्झिक्विसाइट-क्वीन सारख्या सौंदर्य स्पर्धा जिंकल्या.

२०१९ मध्ये सचिन पिळगावकर यांनी तिला अभिनय बेर्डे सोबत अशी ही आशिकी या रोमँटिक नाट्यपटात घेतले. तिने हॉटस्टारवरील १९६२: द वॉर इन द हिल्स या मालिकेतून वेब सिरीजमध्ये पदार्पण केले. ही मालिका २३ फेब्रुवारी २०२१ रोजी प्रसारित झाली ज्यामध्ये अभय देओल मुख्य भूमिकेत होते. एनडीटीव्हीचे सैबल चॅटर्जी यांनी या मालिकेतील इंगळेच्या अभिनयाबद्दल "विशेषतः चांगले" म्हटले.

२०२२ मध्ये ती रूप नगर के चित्ते मध्ये दिसली. इंगळेने २०२३ मध्ये उमरेला आणि आदित्य सरपोतदार यांच्या उनाद या चित्रपटात काम केले. इंगळेने २०२४ च्या आयपीएल दरम्यान अँकर म्हणून पदार्पण केले. २०२४ मध्ये नवरा माझा नवसाचा २ मध्ये ती स्वप्नील जोशीसोबत दिसली. या चित्रपटाने २५ कोटी रुपये कमावले आणि २०२४ मधील दुसऱ्या क्रमांकाचा सर्वाधिक कमाई करणारा मराठी चित्रपट म्हणून उदयास आला.

 संदर्भ 

वर्ग:तेलुगू चित्रपट अभिनेत्री
वर्ग:मराठी चित्रपट अभिनेत्री
वर्ग:२१व्या शतकातील भारतीय अभिनेत्री
वर्ग:इ.स. १९९६ मधील जन्म
वर्ग:स्त्री चरित्रलेख